gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4177, del 28-01-2002 (2002/576)

Informació pública de la sol·licitud d'autorització per a l'abocament al mar i presa d'aigua, per a la renovació d'aigües de la marina Nou Fontana, al terme municipal de Xàbia.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4177

Data del DOGV
:   28-01-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/576


Organisme emissor
:   Conselleria de Medi Ambient

Tipus de document
:   Anunci

Informació pública de la sol·licitud d'autorització per a l'abocament al mar i presa d'aigua, per a la renovació d'aigües de la marina Nou Fontana, al terme municipal de Xàbia. [2002/A576]
  
El senyor Ricardo Burriel Vilanova, en qualitat de representant de la mercantil Vaindeco, ha presentat en esta Direcció General un escrit en què sol·licita autorització per a l'abocament al mar i presa d'aigua, per a la renovació d'aigües de la marina Nou Fontana, en el terme municipal de Xàbia.
  
El que es fa públic, en virtut del que disposa l'article 146 del Reglament General per al Desenrotllament i Execució de la Llei 22/1988, de 28 de juliol, de Costes, perquè en el termini de 20 dies hàbils a comptar des de la data de publicació d'este anunci en el Diari Oficial de la Generalitat Valenciana, puguen presentar, les corporacions i particulars interessats, les al·legacions que estimen convenients. Durant este termini els interessats podran examinar la documentació presentada en el Servici de Qualitat d'Aigües de la Conselleria de Medi Ambient, carrer Francisco Cubells, 7, de València, on estarà exposada en hores hàbils.
Diari Oficial de la Generalitat Valenciana


Sumari del DOGV 4330, del 06-09-2002 (2002/9308)

RESOLUCIÓ de 31 de juliol de 2002, del conseller de Justícia i Administracions Públiques, per la qual s'aprova l'escut de l'Ajuntament de Rotglà i Corberà (Valencia).
----------------------------------------------------------------------------------------------------------------------------------------------------------------------

### Dades del document

Número de DOGV
:   4330

Data del DOGV
:   06-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9308


Data del document
:   31-07-2002

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Rotglà i Corberà
    * municipi
    * administració local
    * bandera
    * heràldica

RESOLUCIÓ de 31 de juliol de 2002, del conseller de Justícia i Administracions Públiques, per la qual s'aprova l'escut de l'Ajuntament de Rotglà i Corberà (Valencia). [2002/9308]
  
L'Ajuntament de Rotglà i Corberà ha estimat convenient adoptar escut perquè el represente i simbolitze. Per això, d'acord amb les facultats que li conferixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em conferix la legislació abans citada, resolc:
  
Aprovar l'escut adoptat per l'Ajuntament de Rotglà i Corberà que quedarà organitzat de la següent manera:
  
?Escut quadrilong de punta redona. Partit.
  
Al primer quarter, d'or, un roser de sinople amb quatre roses de gules (pels Rotglà).
  
Al segon quarter, d'or, tres corbs de sable en pal (pels Corberà).
  
Al timbre corona reial oberta.-
  
Contra aquesta resolució que posa fi a la via administrativa els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós-administratiu davant la Sala del Contenciós-Administratiu del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa-Administrativa, sense perjudici que els interessats utilitzen qualsevol altra via que consideren oportuna.
  
València, 31 de juliol de 2002.- El conseller de Justícia i Administracions Públiques: Carlos González Cepeda.
Diari Oficial de la Generalitat Valenciana


Sumari del DOGV 4307, del 05-08-2002 (2002/8659)

RESOLUCIÓ de 17 de juliol de 2002, de la Conselleria de Justícia i Administracions Públiques, per la qual es declara deserta la Convocatòria 26/1999 per la qual es convoquen proves selectives d'accés al grup B, Administració Especial, Enginyers Tècnics d'Obres Públiques, Torn de Promoció Interna.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4307

Data del DOGV
:   05-08-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/8659


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 17 de juliol de 2002, de la Conselleria de Justícia i Administracions Públiques, per la qual es declara deserta la Convocatòria 26/1999 per la qual es convoquen proves selectives d'accés al grup B, Administració Especial, Enginyers Tècnics d'Obres Públiques, Torn de Promoció Interna. [2002/8659]
  
Per Orde de 26 de juliol de 2001, de la Conselleria de Justícia i Administracions Públiques es convoquen proves selectives d'accés al grup B, Administració Especial, Enginyers Tècnics d'Obres Públiques, torn Promoció Interna, Convocatòria 26/99 (DOGV número 4.056, de 2 d'agost de 2001).
  
Vist que no s'ha presentat cap sol·licitud per a participar en les proves selectives convocades, Resolc:
  
Primer
  
Declarar deserta la convocatòria 26/1999 per no existir aspirants presentats. De conformitat amb el que disposa la Base 1.2 de la citada Convocatòria, els 3 llocs de treball que queden sense cobrir pel torn de Promoció Interna, s'acumulen als 5 llocs convocats pel torn d'accés lliure en la Convocatòria 25/1999.
  
Segon
  
Contra esta resolució que posa fi a la via administrativa es podrà interposar recurs contenciós administratiu en el termini de dos mesos contats des de l'endemà al de la seua publicació, davant del Tribunal Superior de Justícia de la Comunitat Valenciana, de conformitat amb el que disposa els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, reguladora de la Jurisdicció contenciós- Administrativa. No obstant això podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes contat des de l'endemà al de la seua publicació, o qualsevol altre recurs que estime procedent per a la defensa dels seus interessos
  
València, 17 de juliol de 2002.- El conseller de Justícia i Administracions Públiques (per delegació de firma en virtut de Resolució del conseller de Justícia i Administracions Públiques, de 12/06/2001), el director general de Funció Pública: José Joaquín Segarra Castillo.
Diari Oficial de la Generalitat Valenciana


Sumari del DOGV 4190, del 14-02-2002 (2002/1375)

CORRECCIÓ d'errades de l'Ordre de 20 de desembre de 2001, de la Conselleria de Benestar Social, per la qual es convoca concurs públic per a la concessió d'ajudes per a la posada en marxa i per a l'equipament d'empreses creades per joves.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4190

Data del DOGV
:   14-02-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/1375


Data del document
:   11-02-2002

Organisme emissor
:   Conselleria de Benestar Social

Tipus de document
:   Correcció d'errades

Correcció d'errades

 Descriptors 

:   * suport econòmic
    * ajuda a les empreses
    * empresa
    * jove
    * ajuda pública

CORRECCIÓ d'errades de l'Ordre de 20 de desembre de 2001, de la Conselleria de Benestar Social, per la qual es convoca concurs públic per a la concessió d'ajudes per a la posada en marxa i per a l'equipament d'empreses creades per joves. [2002/X1375]
  
Advertida una errada en el text de l'Ordre de 20 de desembre de 2001, de la Conselleria de Benestar Social, per la qual es convoca concurs públic per a la concessió d'ajudes per a la posada en marxa i per a l'equipament d'empreses creades per joves (DOGV nº 4.166, d'11 de gener de 2002), es procedeix a realitzar la corresponent rectificació.
  
En l'annex I, base segona, punt 1, primer paràgraf , en la versió en valencià (pàgina 801), on diu:
  
«1. Despeses per a la posada en marxa de projectes empresarials. En el marc de les ajudes que es convoquen, es consideraran despeses per a la posada en marxa les que calen per tal de poder posar en funcionament un negoci, tant pel que fa a constitució de formes jurídiques, permisos administratius, registre de marques i patents, drets de traspàs de negocis, com pel que fa a llicència d'obertura de local (incloent-hi el cost del possible projecte exigit per a obtindre la dita llicència d'obertura) o la publicitat de llançament»; hi ha de dir:
  
«1. Despeses per a la posada en marxa de projectes empresarials. En el marc de les ajudes que es convoquen, es consideraran despeses per a la posada en marxa les que calen per tal de poder posar en funcionament un negoci, tant pel que fa a constitució de formes jurídiques, permisos administratius, registre de marques i patents, com pel que fa a llicència d'obertura de local (incloent-hi el cost del possible projecte exigit per a obtindre la dita llicència d'obertura) o la publicitat de llançament».
  
La publicació de la present correcció d'errades no modifica el termini de presentació de sol·licituds establit en la base sisena, punt 5, de la convocatòria.
  
València, 11 de febrer de 2002
  
El conseller de Benestar Social,
Diari Oficial de la Generalitat Valenciana


Sumari del DOGV 4235, del 24-04-2002 (2002/4029)

Informació pública de l'aprovació definitiva del projecte de reparcel·lació i urbanització, unitat d'actuació Darreres Baix Casa.
---------------------------------------------------------------------------------------------------------------------------------

### Dades del document

Número de DOGV
:   4235

Data del DOGV
:   24-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4029


Organisme emissor
:   Ajuntament de Simat de la Valldigna

Tipus de document
:   Anunci

Informació pública de l'aprovació definitiva del projecte de reparcel·lació i urbanització, unitat d'actuació Darreres Baix Casa. [2002/Q4029]
  
L'Ajuntament de Simat de la Valldigna, per l'Acord aprovat amb data 29 d'octubre de 2001, ha aprovat definitivament el projecte de reparcel·lació i també el projecte d'urbanització, de la unitat d'actuació Darreres Baix Casa, promoguda per este ajuntament; la qual cosa es fa pública mitjançant este edicte.
  
Estos documents han estat sotmesos prèviament a informació pública per l'Acord de data de 30 de juliol de 2001.
Diari Oficial de la Generalitat Valenciana


Sumari del DOGV 4305, del 01-08-2002 (2002/8616)

RESOLUCIÓ de 25 de juliol de 2002, del conseller de Medi Ambient, per la qual nomena personal eventual la senyora Cristina Albamonte Collados.
----------------------------------------------------------------------------------------------------------------------------------------------

### Dades del document

Número de DOGV
:   4305

Data del DOGV
:   01-08-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/8616


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 25 de juliol de 2002, del conseller de Medi Ambient, per la qual nomena personal eventual la senyora Cristina Albamonte Collados. [2002/8616]
  
Segons que disposen l'article 6 del Decret Legislatiu de 24 d'octubre de 1995, del Govern Valencià, pel qual es va aprovar el Text Refós de la Llei de la Funció Pública Valenciana, i l'article 3 del Decret 349/1995, de 28 de novembre, del Govern Valencià, sobre regulació del personal eventual al servici de l'administració del Govern Valencià, resolc:
  
Nomenar la senyora Cristina Albamonte Collados personal eventual per a exercir les funcions de cap del Gabinet de Premsa del conseller de Medi Ambient.
  
D'acord amb la dedicació i el grau de preparació exigit per al millor exercici de la funció assignada, s'estableix com a retribució anual bruta la quantitat equivalent a un lloc de treball classificat com a grup A, complement de destinació 26 i complement específic E047.
  
El present nomenament tindrà efectes des de la data de la present resolució.
  
València, 25 de juliol de 2002.- El conseller: Fernando Modrego Caballero.
Diari Oficial de la Generalitat Valenciana


Sumari del DOGV 4235, del 24-04-2002 (2002/4035)

Informació pública dels projectes de reparcel·lació i urbanització de l'actuació integrada en sòl urbanitzable del sector SUR-14 d'Onda.
----------------------------------------------------------------------------------------------------------------------------------------

### Dades del document

Número de DOGV
:   4235

Data del DOGV
:   24-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4035


Organisme emissor
:   Norma Urbana, SL

Tipus de document
:   Anunci

Informació pública dels projectes de reparcel·lació i urbanització de l'actuació integrada en sòl urbanitzable del sector SUR-14 d'Onda. [2002/Q4035]
  
D'acord amb el procediment simplificat previst en l'article 48 de la Llei Reguladora de l'Activitat Urbanística, se sotmeten a informació pública en la Notaria del senyor César Belda Casanova, a la plaça del Pla, 23, entresòl, dreta, d'Onda (telèfon: 747 96 46 53), els projectes de reparcel·lació i urbanització de l'actuació integrada en sòl urbanitzable del sector SUR-14 del Pla General d'Ordenació Urbana d'Onda, promogut a instàncies de la mercantil Norma Urbana, SL, amb domicili a Onda, carretera Onda-Vila-real, quilòmetre 3,5 i codi d'identificació fiscal C01797963.
  
Els interessats podran obtindre una còpia de l'acta de protocol·lització o exigir que se'ls exhibisca en el termini de 20 dies des de la publicació de l'últim anunci en el Diari Oficial de la Generalitat Valenciana.
  
Així mateix, podran consultar la documentació a l'Ajuntament d'Onda i presentar davant d'ell al·legacions. Així com obtindre informació al despatx d'advocats García-Marco (al costat de la notaria).
  
Sense perjuí de l'avís legal establit en l'article 46.3 de la Llei Reguladora de l'Activitat Urbanística, es procedix a avisar als propietaris el domicili del qual és desconegut conformement al procediment establit en l'article 59.4 de la Règim Jurídic de les Administracions Públiques i del Procediment Administratiu Comú:
Diari Oficial de la Generalitat Valenciana


Sumari del DOGV 4408, del 30-12-2002 (2002/13535)

RESOLUCIO de 14 de desembre de 2002, de la Universitat d'Alacant, per la qual nomena catedràtic d'universitat DF02480, en l'àrea de coneixement de Ciència de la Computació i Intel·ligència Artificial, a José Leandro Penadés Martínez.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4408

Data del DOGV
:   30-12-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/13921


Organisme emissor
:   Universitat d'Alacant

Tipus de document
:   Resolució

RESOLUCIO de 14 de desembre de 2002, de la Universitat d'Alacant, per la qual nomena catedràtic d'universitat DF02480, en l'àrea de coneixement de Ciència de la Computació i Intel·ligència Artificial, a José Leandro Penadés Martínez. [2002/A13964]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la Comissió docent jutjadora del concurs convocat per Resolució d'aquesta Universitat d'Alacant de 22 de novembre de 2001 (BOE de 8 de desembre de 2001), es resol:
  
Nomenar catedràtic d'universitat DF02480, en l'àrea de coneixement de Ciència de la Computació i Intel·ligència Artificial, Departament de Ciència de la Computació i Intel·ligència Artificial, José Leandro Penadés Martínez.
  
Alacant, 14 de desembre de 2002.- El rector (p. d. Resol. rectoral 15.06.2001): Miguel Louis Cereceda.
Diari Oficial de la Generalitat Valenciana


Sumari del DOGV 4349, del 03-10-2002 (2002/10543)

Actuacions de judici verbal número 565/2001. Cèdula de notificació.
-------------------------------------------------------------------

### Dades del document

Número de DOGV
:   4349

Data del DOGV
:   03-10-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/10844


Organisme emissor
:   Jutjat de Primera Instància Número 22 de València

Tipus de document
:   Anunci

Actuacions de judici verbal número 565/2001. Cèdula de notificació. [2002/A10076]
  
Rosa Sonsoles Hernández González, magistrada jutgessa substituta del Jutjat de Primera Instància número 22 de València, fa saber:
  
Que en la resolució dictada en les actuacions de judici verbal 565/2001, seguides en este Jutjat a instància d'Ángel Iranzo Martínez, representat per la procuradora senyora Sin Sánchez, contra altres i Perelló e Hijo, SA, he acordat notificar al dit demandat rebel la sentència que s'hi ha dictat amb data 6 de novembre de 2001, i que té la decisió següent:
  
Decisió:
  
Que estime íntegrament la demanda presentada per Celia Sin Sánchez, en nom d'Ángel Iranzo Martínez contra Winterthur, representat per la procuradora Marisa Fos Fos, Perelló e Hijo, SA, i Sebastián Perelló Roig, i condemne els tres darrers solidàriament a pagar la quantitat que s'acredite en execució de la sentència, presentant la corresponent factura, amb el límit de 74.862 pessetes, meritant-se els interessos des del moment en què es presente l'esmentada factura, i amb imposició de costes als demandats.
  
Que es notifique la present sentència a les parts i que es trasllade al lligall corresponent, deixant-ne el testimoni en les actuacions.
  
I perquè valga de notificació al demandat rebel en parador ignorat, lliure la present cèdula.
Diari Oficial de la Generalitat Valenciana


Sumari del DOGV 4343, del 25-09-2002 (2002/10746)

Informació pública de la proposta de conveni urbanístic, i també la proposta de modificació puntual del Pla General d'Ordenació Urbana de Rojales acompanyada d'un estudi d'impacte ambiental.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4343

Data del DOGV
:   25-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10344


Organisme emissor
:   Ajuntament de Rojales

Tipus de document
:   Anunci

Informació pública de la proposta de conveni urbanístic, i també la proposta de modificació puntual del Pla General d'Ordenació Urbana de Rojales acompanyada d'un estudi d'impacte ambiental. [2002/S10141]
  
Antonio Martínez García, alcalde president de l'Ajuntament de Rojales, fa saber:
  
Que l'Ajuntament ple, en sessió celebrada el 6 de setembre de 2002, va acordar sotmetre a informació pública la proposta de conveni urbanístic formulada pels propietaris de la finca La Juliana Pequeña, i també la proposta de modificació puntual del Pla General d'Ordenació Urbana de Rojales acompanyada d'un estudi d'impacte ambiental.
  
De conformitat amb el que establix l'article 38 de la Llei Reguladora de l'Activitat Urbanística, la citada documentació s'exposa al públic durant el termini d'un mes comptador des de la publicació del present edicte en el Diari Oficial de la Generalitat Valenciana, a efectes que per part dels interessats es puga examinar l'expedient i formular les al·legacions que s'estimen oportunes.